**INDOKOLÁS**

*a veszélyhelyzet megszűnésével összefüggő egyes önkormányzati rendeletek hatályon kívül helyezéséről szóló …/2020. (……) önkormányzati rendelet-tervezethez*

**A Rendelet 1. §-ához**

Az 5/2020.(IV.8.) önkormányzati rendelet a veszélyhelyzet elrendelését követően (2020. március 11.) lejárt lakhatáshoz kapcsolódó rendszeres kiadások viseléséhez nyújtott települési támogatások veszélyhelyzet megszűnését követő 30. napig történő meghosszabbításáról rendelkezik.

Tekintettel arra, hogy a Kormány a 282/2020. (VI.17.) Korm. rendeletével 2020. június 18. napjával a veszélyhelyzetet Magyarországon megszüntette, indokolt a lakhatáshoz kapcsolódó rendszeres kiadások viseléséről szóló települési támogatások meghosszabbításáról szóló önkormányzati rendelet hatályon kívül helyezése.

**A Rendelet 2.§-ához**

A 168/2020. (IV.30.) Korm. rendelet az települési önkormányzatok polgármestere felhatalmazást kapott arra, hogy a piac látogatási rendjét a 65. életévüket betöltött személyek vonatkozásában meghatározzák. E korlátozó rendelkezések az idősebb korosztály saját és családja egészségének megóvása érdekében szükségesek. A polgármester a battonyai piac látogatásának rendjét a 8/2020. (V.8.) rendeletével szabályozta.

A veszélyhelyzet megszüntetésére tekintettel szükséges e rendelet hatályon kívül helyezése.

**A Rendelet 3. §-ához**

A Rendelet alkalmazhatóságáról rendelkezik.

**Battonya, 2020. július ……………..**

**Varga István Tamás**

jegyző